જ્યોતિષ શાસ્ત્રના મતે ભગવાન ગણેશને અનેક રૂપમાં પૂજવામાં આવે છે. તેમના દરેક રૂપનું અલગ મહત્વ છે. ઘરના મુખ્ય દરવાજાની ઉપર ભગવાન ગણેશની મૂર્તિ સ્થાપિત કરવાથી શુભ પ્રભાવ વધે છે. આ ઘરની સુખ શાંતિની રક્ષા સ્વયં ગણેશજી કરે છે. આ ઘરમાં નકારાત્મકતા કે વાસ્તુદોષ પ્રવેશ કરતાં નથી. ગણેશજી તેના ભક્તના દરેક કામ પૂર્ણ કરે છે. ભગવાન ગણેશજીના અલગ અલગ સ્વરૂપની પૂજા મનોકામના અનુસાર પણ કરવામાં આવે છે. જેમકે સંતાન પ્રાપ્તિ માટે સંતાન ગણેશની પૂજા, વિદ્યાપ્રાપ્તિ માટે વિદ્યા ગણપતિ, ઘરમાં અશાંતિ હોય ભૂત પ્રેતની બાધા સતાવતી હોય તો નૃત્ય કરતાં ગણપતિની સ્થાપના કરવી જોઈએ. ગણેશજીનું આ સ્વરૂપ પ્રસન્નચિત્ત રાખે છે અને ઉપરોક્ત બાધાઓ દૂર કરે છે.